pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-​นายกรัฐมนตรี เผยโอน “พล.ต.อ.รอย”  มาเป็นเลขาฯ สมช. อยู่ระหว่างดำเนินการโอนจาก สตช. คาดอีก 2 สัปดาห์ เรื่องเข้าที่ประชุม ครม. ย้ำไม่มีมีกระแสต่อต้าน
วันพฤหัสบดีที่ 4 มกราคม 2567
04/01/2567
​นายกรัฐมนตรี เผยโอน “พล.ต.อ.รอย”  มาเป็นเลขาฯ สมช. อยู่ระหว่างดําเนินการโอนจาก สตช. คาดอีก 2 สัปดาห์ เรื่องเข้าที่ประชุม ครม. ย้ําไม่มีมีกระแสต่อต้าน
​นายกรัฐมนตรี เผยโอน “พล.ต.อ.รอย”  มาเป็นเลขาฯ สมช. อยู่ระหว่างดําเนินการโอนจาก สตช. คาดอีก 2 สัปดาห์ เรื่องเข้าที่ประชุม ครม. ย้ําไม่มีมีกระแสต่อต้าน
วันนี้ (4 มกราคม 2567) ณ บริเวณชั้น 1 อาคารรัฐสภา ถนนสามเสน เขตดุสิต กรุงเทพฯ นายเศรษฐา ทวีสิน นายกรัฐมนตรี และรัฐมนตรีว่าการกระทรวงการคลัง กล่าวถึงขั้นตอนการแต่งตั้งเลขาธิการสภาความมั่นคงแห่งชาติ (สมช.) ที่จะมีการถ่ายโอน พล.ต.อ.รอย อิงคไพโรจน์ จากรองผู้บัญชาการตํารวจแห่งชาติ (รอง ผบ.ตร.) มาเป็นเลขาธิการ สมช. ว่า ขณะนี้อยู่ระหว่างการดําเนินการ ซึ่งจะต้องขอไปที่สํานักงานตํารวจแห่งชาติให้โอนย้ายมา เพื่อให้เป็นไปตามขั้นตอน ดังนั้น การประชุม ครม. ในวันที่ 9 ม.ค. ที่จะถึงนี้ จึงไม่น่าจะทัน ไม่แน่ใจว่าเรื่องอาจจะเข้าในการประชุม ครม. ครั้งถัดไป
พร้อมกล่าวยอมรับว่า ได้มีการพูดคุยทําความเข้าใจกับข้าราชการภายในสํานักงาน สมช. แล้ว ไม่มีกระแสต่อต้านจากลูกหม้อ รวมถึงข้าราชการประจํา มีการพูดคุยกันรู้เรื่อง เรียบร้อยหมดแล้ว
รัฐบาลไทย-ข่าวทำเนียบรัฐบาล-“ชนินทร์” ลุย “สุรินทร์” เร่งรัดแก้ปัญหาที่สาธารณะทับซ้อนที่ดินทำกิน ส่งต่อสิทธิบนที่ดินให้ลูกหลาน ส่งเสริมการพัฒนาท้องถิ่น
วันพฤหัสบดีที่ 4 มกราคม 2567
04/01/2567
“ชนินทร์” ลุย “สุรินทร์” เร่งรัดแก้ปัญหาที่สาธารณะทับซ้อนที่ดินทํากิน ส่งต่อสิทธิบนที่ดินให้ลูกหลาน ส่งเสริมการพัฒนาท้องถิ่น
“ชนินทร์” ลุย “สุรินทร์” เร่งรัดแก้ปัญหาที่สาธารณะทับซ้อนที่ดินทํากิน ส่งต่อสิทธิบนที่ดินให้ลูกหลาน ส่งเสริมการพัฒนาท้องถิ่น
วันนี้ (4 มกราคม 2567) นายชนินทร์ รุ่งธนเกียรติ รองเลขาธิการนายกรัฐมนตรีฝ่ายการเมือง กล่าวถึงการลงพื้นที่ จ.สุรินทร์ เพื่อตรวจสอบเรื่องร้องเรียนเกี่ยวกับปัญหาที่ดินทํากินของประชาชน และการบริหารจัดการน้ําภายในจังหวัดว่า ปัญหาเรื่องที่ดินทํากินของพี่น้องประชาชนเป็นเรื่องที่รัฐบาลให้ความสําคัญมาก การเดินทางมาครั้งนี้ ตนได้รับมอบหมายจากรองนายกภูมิธรรม เวชยชัย ในฐานะประธานคณะกรรมการนโยบายที่ดินแห่งชาติ ให้ลงมารับฟังปัญหาจากพี่น้องประชาชนโดยตรงและเร่งรัดการดําเนินการแก้ปัญหาให้เป็นรูปธรรมโดยเร็ว ทั้งนี้ในพื้นที่ตําบลบ้านแร่ อําเภอเขวาสินรินทร์ จังหวัดสุรินทร์ พบปัญหาเรื่องที่ดินทํากินของราษฎรทับซ้อนกับที่สาธารณะที่ประกาศเป็นทําเลเลี้ยงสัตว์บ้านบึง พื้นที่ประมาณ 900 ไร่ ส่งผลให้การออกเอกสารสิทธิให้พี่น้องปนะชาชนไม่สามารถทําได้ ทั้งที่กายภาพตั้งแต่อดีตจนปัจจุบันเป็นที่นามายาวนานหลายสิบปี ไม่ได้ถูกใช้เพื่อการสาธารณะอย่างที่มีประกาศไว้
นายชนินทร์กล่าวว่า จากการประชุมหารือร่วมกับรองผู้ว่าราชการจังหวัดสุรินทร์ รองผู้อํานวยการสํานักงานคณะกรรมการนโยบายที่ดินแห่งชาติ เจ้าพนักงานที่ดินจังหวัดสุรินทร์ นายกองค์การบริหารส่วนตําบลบ้านแร่ และผู้แทนหน่วยงานอื่นๆที่เกี่ยวข้อง เล็งเห็นปัญหาลักษณะนี้มิใช่เพียงในจังหวัดสุรินทร์ แต่กระจายอยู่ทั่วประเทศ เหตุเพราะในอดีตการประกาศพื้นที่ต่างๆไม่ได้มีการทํางานและฐานข้อมูลที่บูรณาการกัน จึงเกิดเหตุการให้สิทธิในการใช้ประโยชน์ทับซ้อน ที่ประชุมจึงเสนอให้ใช้พื้นที่นี้นําร่องกรณีศึกษาเพื่อหา “แนวทางแก้ปัญหาที่ดินสาธารณะทับซ้อนกับที่ดินทํากิน” โดยมอบหมายให้สํานักงานคณะกรรมการนโยบายที่ดินแห่งชาติ (สคทช.) ตั้งคณะทํางานเพื่อศึกษารายละเอียดและจัดทําข้อเสนอมาตรการ เสนอต่อคณะกรรมการนโยบายที่ดินแห่งชาติ (คทช.) ภายในกรอบระยะเวลา 3 เดือน เพื่อให้เกิดเป็นข้อสรุปเชิงนโยบายในการปรับใช้กับกรณีลักษณะนี้ในพื้นที่อื่นๆต่อไป
“รัฐบาลมีความตั้งใจในการแก้ปัญหาที่ดินทํากินอย่างมาก เนื่องจากเป็นปัจจัยพื้นฐานในการสร้างอาชีพของพี่น้องประชาชน หากการแก้ปัญหาการกระจายกรรมสิทธิ์ในการถือครองที่ดินทําได้สําเร็จ จะเป็นการส่งเสริมให้คนรุ่นลูกรุ่นหลาน กลับไปลงพัฒนาท้องถิ่นในที่ดินทํากินของตน สร้างอาชีพ ต่อยอดการลงทุน และเป็นรากฐานของการส่งเสริมการพัฒนาเศรษฐกิจในระดับท้องถิ่นได้” นายชนินทร์กล่าว
รัฐบาลไทย-ข่าวทำเนียบรัฐบาล-​รองโฆษกฯ รัดเกล้าฯ เตือน ขอให้ประชาชนอย่าหลงเชื่อ และตรวจสอบข้อมูลจากช่องทางหลัก ธนาคารออมสินไม่มีนโยบายปล่อยเงินกู้ผ่านเฟซบุ๊ก
วันพฤหัสบดีที่ 4 มกราคม 2567
04/01/2567
​รองโฆษกฯ รัดเกล้าฯ เตือน ขอให้ประชาชนอย่าหลงเชื่อ และตรวจสอบข้อมูลจากช่องทางหลัก ธนาคารออมสินไม่มีนโยบายปล่อยเงินกู้ผ่านเฟซบุ๊ก
​รองโฆษกฯ รัดเกล้าฯ เตือน ขอให้ประชาชนอย่าหลงเชื่อ และตรวจสอบข้อมูลจากช่องทางหลัก ธนาคารออมสินไม่มีนโยบายปล่อยเงินกู้ผ่านเฟซบุ๊ก
วันนี้ (4 มกราคม 2567) นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี เปิดเผยต่อเพจเฟซบุ๊กหนึ่งเผยแพร่ว่า ธนาคารออมสินปล่อยเงินกู้ฉุกเฉิน 10,000-50,000 บาท ดอกเบี้ยต่ํา ปลอดคนค้ํา นั้น ศูนย์ต่อต้านข่าวปลอมประเทศไทย (Anti-Fake News Center Thailand : AFNC) ได้มีการตรวจสอบข้อเท็จจริง โดยธนาคารออมสิน ชี้แจงว่า เป็นข่าวปลอม (Fake New) ไม่เป็นความจริงแต่อย่างใด
โดยรองโฆษกประจําสํานักนายกรัฐมนตรี กล่าวว่า ธนาคารออมสิน กระทรวงการคลังได้ตรวจสอบข้อมูลดังกล่าวและระบุว่าว่า เพจเฟซบุ๊กดังกล่าวได้แอบอ้างใช้โลโก้ของ MyMo ซึ่งเป็นแอปพลิเคชันของธนาคารออมสิน และไม่ใช่เพจของธนาคาร ไม่มีความเกี่ยวข้องใดๆ กับธนาคารออมสิน
นอกจากนี้ ธนาคารออมสินไม่มีนโยบายปล่อยเงินกู้ผ่านเฟซบุ๊ก แอปพลิเคชันไลน์ และ Messenger โดยเพจดังกล่าวได้แอบอ้างนําชื่อ และตราสัญลักษณ์ธนาคารออมสินไปใช้โดยไม่ได้รับอนุญาต
“ขอประชาชนอย่าได้หลงเชื่อข้อมูล และส่งต่อหรือแชร์ข้อมูลอันเป็นเท็จดังกล่าว หากมีความสงสัย ขอให้ตรวจสอบข้อเท็จจริงจากแหล่งข้อมูลหลักของหน่วยงานนั้น ทั้งนี้ ข้อมูลของธนาคารออมสินสามารถดูได้ที่เว็บไซต์ www.gsb.or.th, แอปพลิเคชัน MyMo, Social Media ช่องทาง GSB Society และ GSB Now เท่านั้น โดยหากแผยแพร่และแชร์ข้อมูลที่ไม่ถูกต้องนอกจากจะก่อให้เกิดความสับสน และอาจนําไปสู่การหลอกลวงสร้างความเสียหายแก่ประชาชนได้แล้ว ยังผิดกฎหมายอีกด้วย” นางรัดเกล้าฯ กล่าว
รัฐบาลไทย-ข่าวทำเนียบรัฐบาล-"ชาดา-ไชยชนก" ถกเลขาฯ มูลนิธิพระมหาไถ่ ประกาศพูดแล้วทำ พร้อมดันแอปฯ เพื่อผู้พิการ ต่อยอดเชื่อมโยงกลไกกระทรวงในกำกับพรรคภูมิใจไทย
วันพฤหัสบดีที่ 4 มกราคม 2567
04/01/2567
"ชาดา-ไชยชนก" ถกเลขาฯ มูลนิธิพระมหาไถ่ ประกาศพูดแล้วทํา พร้อมดันแอปฯ เพื่อผู้พิการ ต่อยอดเชื่อมโยงกลไกกระทรวงในกํากับพรรคภูมิใจไทย
"ชาดา-ไชยชนก" ถกเลขาฯ มูลนิธิพระมหาไถ่ ประกาศพูดแล้วทํา พร้อมดันแอปฯ เพื่อผู้พิการ ต่อยอดเชื่อมโยงกลไกกระทรวงในกํากับพรรคภูมิใจไทย
เมื่อวันที่ 3 มกราคม 2567 นายชาดา ไทยเศรษฐ์ รัฐมนตรีช่วยว่าการกระทรวงมหาดไทย พร้อมด้วยนายไชยชนก ชิดชอบ สส.บุรีรัมย์ เขต 2 พรรคภูมิใจไทย ร่วมหารือ และรับฟังข้อเสนอแนะ จาก ดร.สุภรธรรม มงคลสวัสดิ์ เลขาธิการมูลนิธิพระมหาไถ่เพื่อพัฒนาคนพิการ ซึ่งถือเป็นรับฟังเสียงของผู้ที่ทํางานใกล้ชิดกับกลุ่มผู้พิการโดยตรง มาต่อยอดการขับเคลื่อนนโยบาย ที่จะเป็นประโยชน์ต่อผู้พิการ อย่างตรงความต้องการ
ทั้งนี้ทางคณะฯ ได้นําเสนอแอปพลิเคชัน NiNa1479 ชุมชนออนไลน์เพื่อนคนพิการและครอบครัว ซึ่งสามารถเชื่อมโยงกับหน่วยงานภาครัฐในหลายด้าน ทั้งการศึกษา และการฝึกอาชีพ ให้ผู้พิการสามารถใช้ประโยชน์โดยตรง เพราะที่ผ่านมา แม้เราจะมีกฎหมายที่เอื้อกับสวัสดิการผู้พิการ แต่ในการปฏิบัติ สิ่งอํานวยความสะดวก ยังไม่เพียงพอ ต่อความต้องการพื้นฐาน จึงอยากผลักดันให้สามารถเข้าถึงสิ่งอํานวยความสะดวกของภาครัฐ ผ่านกลไก ที่พรรคภูมิใจไทย กํากับดูแล ทั้ง กระทรวงมหาดไทย กระทรวงศึกษาธิการ กระทรวงแรงงาน และกระทรวงอุดมศึกษา วิทยาศาสตร์ วิจัย และนวัตกรรม
นายชาดา ระบุ พร้อมที่จะให้ความร่วมมือ ต่อการพัฒนาแอปพลิเคชันนี้ พร้อมให้ข้อสังเกตว่าแอปพลิเคชันดังกล่าว จะต้องสามารถเข้าถึงผู้พิการได้จริง และคํานึงถึงศักยภาพของผู้พิการทุกกลุ่ม ที่จะใช้งาน รวมถึงเข้าถึงสภาพแวดล้อมทางกายภาพ ที่ทางมหาดไทย กํากับดูแล ซึ่งตนจะได้เสนอผ่านไปยังรัฐมนตรีว่าการกระทรวงมหาดไทย ในเรื่องที่สามารถดําเนินการได้ก่อน อย่างเช่น ปรับข้าม ทางม้าลาย ที่ต้องเอื้อให้กับผู้พิการ
ขณะเดียวกัน นายไชยชนก ระบุว่า พรรคภูมิใจไทย เราให้ความสําคัญกับผู้พิการ พร้อมที่จะอุดช่องว่างเชิงนโยบาย ให้ทุกคน ทุกกลุ่มเป้าหมาย สามารถเข้าถึงสวัสดิการผู้พิการ ที่พึงได้รับ อย่างเท่าเทียม และเที่ยงธรรม
รัฐบาลไทย-ข่าวทำเนียบรัฐบาล-กองกำลังป้องกันชายแดนกองทัพบกแถลง ๑ ปี จับยาบ้ากว่า ๓๕๐ ล้านเม็ด, สกัดลักลอบเข้าเมืองกว่า ๑๔,๐๐๐ คน พร้อมมุ่งมั่นสกัดกั้นสิ่งผิดกฎหมายทุกรูปแบบ
วันพฤหัสบดีที่ 4 มกราคม 2567
กองกําลังป้องกันชายแดนกองทัพบกแถลง ๑ ปี จับยาบ้ากว่า ๓๕๐ ล้านเม็ด, สกัดลักลอบเข้าเมืองกว่า ๑๔,๐๐๐ คน พร้อมมุ่งมั่นสกัดกั้นสิ่งผิดกฎหมายทุกรูปแบบ
การสกัดกั้นสิ่งผิดกฎหมายในทุกรูปแบบเป็นหนึ่งในนโยบายที่กองทัพบกให้ความสําคัญซึ่ง พลเอก เจริญชัย หินเธาว์ ผู้บัญชาการทหารบก ได้กําชับให้กองกําลังป้องกันชายแดนกองทัพบกมุ่งมั่นปฏิบัติภารกิจเพื่อรักษาอธิปไตยของชาติ
และสกัดกั้นสิ่งผิดกฎหมายตามแนวชายแดนทั่วประเทศ มาอย่างต่อเนื่อง
การสกัดกั้นสิ่งผิดกฎหมายในทุกรูปแบบเป็นหนึ่งในนโยบายที่กองทัพบกให้ความสําคัญซึ่ง พลเอก เจริญชัย หินเธาว์ ผู้บัญชาการทหารบก ได้กําชับให้กองกําลังป้องกันชายแดนกองทัพบกมุ่งมั่นปฏิบัติภารกิจเพื่อรักษาอธิปไตยของชาติและสกัดกั้นสิ่งผิดกฎหมายตามแนวชายแดนทั่วประเทศ มาอย่างต่อเนื่อง
โดยในปี ๒๕๖๖ ที่ผ่านมา กองกําลังป้องกันชายแดนกองทัพบกมีผลการสกัดกั้นและปราบปรามยาเสพติด ตรวจพบผู้กระทําความผิด รวม ๑,๔๑๖ ครั้ง พบผู้กระทําผิด ๑,๙๕๕ คน ยึดยาบ้า ๓๕๑,๕๖๑,๓๖๙ เม็ด, ไอซ์ ๑๒,๖๗๘ กิโลกรัม, เฮโรอีน ๔๔ กิโลกรัม คีตามีน ๒,๐๙๔ กิโลกรัม โดยตรวจยึดได้เป็นจํานวนมากในพื้นที่ภาคเหนือและภาคตะวันออกเฉียงเหนือของประเทศไทย
สกัดกั้นผู้ลักลอบเข้าเมืองโดยผิดกฎหมาย รวม ๒,๙๒๔ ครั้ง รวม ๑๔,๓๖๒ คน เป็นชาวกัมพูชา ๕,๓๙๕ คน, เมียนมา ๗,๘๑๓ คน, ลาว ๓๐๓ คน, จีน ๒๓๑ คน, ไทย ๒๒๓ และสัญชาติอื่นๆ ๓๕๘ คน
การสกัดกั้นการบุกรุกพื้นที่ป่าไม้และลักลอบตัดไม้ทําลายป่า จับกุมผู้กระทําผิด ๘๓ คน รวม ๑๓๑ ครั้ง ยึดของกลางได้ไม้พะยูง ๑,๒๙๖ ท่อน, ไม้สัก ๗๖๑ ท่อน, ไม้ประดู่ ๖,๑๕๘ ท่อน
นอกจากนี้กองทัพบกให้ความสําคัญกับการสกัดกั้นการกระทําผิดพระราชบัญญัติศุลกากร โดยตลอดปี ๒๕๖๖ได้ตรวจพบการกระทําผิด ๒๐๕ ครั้ง มีผู้กระทําผิด ๑๕๔ ราย พบการลักลอบนําเข้า-ส่งออก กระเทียม ๒,๐๒๘ กิโลกรัม, ยาพารา ๓๑,๘๕๐ กิโลกรัม, บุหรี่ ๑๐๑,๔๙๙ ซอง รวมทั้งผลผลิตทางการเกษตรหลายประเภท, เนื้อสัตว์แช่แข็ง, น้ํามันปรุงอาหาร และน้ํามันเชื้อเพลิงจํานวนมาก (ข้อมูล ณ วันที่ ๒๕ ธันวาคม ๒๕๖๖)
ทั้งนี้ กองทัพบกยังคงมุ่งมั่นในการปกป้องอธิปไตย พร้อมร่วมมือกับส่วนราชการต่างๆ ในการสกัดกั้นสิ่งผิดกฎหมายทุกรูปแบบ เพื่อรักษาความสงบสุขและความปลอดภัยของประชาชนอย่างยั่งยืน
รัฐบาลไทย-ข่าวทำเนียบรัฐบาล-ตั้งแต่เข้าดำรงตำแหน่ง นายกฯ ได้มีการลงไปในพื้นที่ชายแดนใต้  และมีโอกาสได้พูดคุยกับนายกฯ มาเลเซีย
วันพฤหัสบดีที่ 4 มกราคม 2567
ตั้งแต่เข้าดํารงตําแหน่ง นายกฯ ได้มีการลงไปในพื้นที่ชายแดนใต้  และมีโอกาสได้พูดคุยกับนายกฯ มาเลเซีย
.....
ตั้งแต่เข้าดํารงตําแหน่ง นายกฯ ได้มีการลงไปในพื้นที่ชายแดนใต้ ครั้งแรกเมื่อเดือน พ.ย. 2566 และมีโอกาสได้พูดคุยกับนายกฯ มาเลเซีย ทราบว่าความร่วมมือระหว่างกันมีการพัฒนาหลายมิติ ทั้งนี้ เมื่อยกเลิก ตม. 6 ตอนนี้มีคนมาเลเซียเดินทางมาไทยเพิ่มขึ้น มีเงินเข้าประเทศมากขึ้น เชื่อมั่นว่าหากประชาชนมีชีวิตความเป็นอยู่ที่ดีขึ้น ปัญหาความรุนแรงก็ลดลงควบคู่กับการทํางานของฝ่ายความมั่นคงของทั้งสองประเทศ
.
นายกฯ ขยายความเพิ่มเติมเกี่ยวกับวิธีการบริหารจัดการปัญหา 3 จังหวัดชายแดนภาคใต้ในการประชุมสภาผู้แทนราษฎร (สมัยสามัญประจําปี ครั้งที่ 2) เป็นพิเศษ (4 ม.ค. 67)
.
อ่านเพิ่มเติม คลิกhttps://www.thaigov.go.th/news/contents/details/77013
#ไทยคู่ฟ้า#สื่อสารรัฐบาลไทย#ประชุมสภา#การประชุมสภาผู้แทนราษฎร
-------------------
รัฐบาลไทย-ข่าวทำเนียบรัฐบาล-กระทรวงเกษตรฯ ห่วงใยพี่น้องชาวใต้ เร่งสำรวจความเสียหายน้ำท่วม เยียวยาเกษตรกร
วันพฤหัสบดีที่ 4 มกราคม 2567
กระทรวงเกษตรฯ ห่วงใยพี่น้องชาวใต้ เร่งสํารวจความเสียหายน้ําท่วม เยียวยาเกษตรกร
กระทรวงเกษตรฯ ห่วงใยพี่น้องชาวใต้ เร่งสํารวจความเสียหายน้ําท่วม เยียวยาเกษตรกร
นางสาวอัยรินทร์ พันธุ์ฤทธิ์ โฆษกกระทรวงเกษตรและสหกรณ์ (ฝ่ายการเมือง) เปิดเผยถึงสถานการณ์น้ําท่วม จังหวัดชายแดนภาคใต้ ว่า กระทรวงเกษตรและสหกรณ์ภายใต้การนําของ ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ และรัฐมนตรีช่วยฯ ทั้งสอง ได้สั่งการให้หน่วยงานในสังกัดกระทรวงเกษตรและสหกรณ์
ที่เกี่ยวข้อง เร่งสํารวจความเสียหายพื้นที่ภาคการเกษตรที่ได้รับผลกระทบ ทั้งด้านพืช ด้านประมง และด้านปศุสัตว์
เพื่อเตรียมความพร้อมในการเร่งช่วยเหลือเยียวยาและฟื้นฟูหลังน้ําลด รวมทั้งเพื่อให้เกษตรกรกลับมาใช้ชีวิตได้เป็นปกติโดยเร็ว
นางสาวอัยรินทร์ กล่าวเพิ่มเติมว่า สถานการณ์น้ําท่วมภาคใต้ในครั้งนี้เป็นภัยพิบัติที่เหนือความคาดหมาย ในรอบ 50 ปี ที่สร้างความเสียหายให้กับพี่น้องเกษตรกรอย่างวงกว้าง ซึ่งกระทรวงเกษตรและสหกรณ์ไม่ได้นิ่งนอนใจแต่อย่างใด โดยร้อยเอก ธรรมนัส พรหมเผ่า ได้บินด่วนไปตรวจเยี่ยมพร้อมให้กําลังใจราษฎรผู้เดือดร้อน พร้อมให้การช่วยเหลือบรรเทาความเดือดร้อนเป็นการเบื้องต้น สนับสนุนอาหารกล่องพร้อมน้ําดื่มให้แก่ผู้ประสบอุทกภัย รวมทั้งสิ้น ตั้งแต่วันที่ 27 ธ.ค. 66 - 3 ม.ค. 67 จํานวน 27,560 ชุด ซึ่งหลังจากนี้กระทรวงเกษตรและสหกรณ์จะเร่งสํารวจความเสียหายพื้นที่ภาคการเกษตรทุกด้าน พร้อมสั่งการให้หน่วยงานที่เกี่ยวข้องเข้าพื้นที่เพื่อให้ความช่วยเหลือพี่น้องเกษตรกร และหามาตรการในการเยียวยาเป็นการเร่งด่วนต่อไป
ทั้งนี้ ผลกระทบด้านการเกษตร (ข้อมูล ณ วันที่ 3 ม.ค. 67) ด้านพืช พื้นที่ได้รับผลกระทบ 4 จังหวัด ได้แก่ จังหวัดนราธิวาส ปัตตานี ยะลา และจังหวัดสงขลา 22,766 ราย พื้นที่ 39,673 ไร่ แบ่งเป็น ข้าว 10,914 ไร่ พืชไร่และพืชผัก 3,414 ไร่ ไม้ผลไม้ยืนต้นและอื่น ๆ 25,345 ไร่ อยู่ระหว่างสํารวจความเสียหาย
• ด้านประมง พื้นที่ได้รับผลกระทบ 3 จังหวัด ได้แก่ จังหวัดนราธิวาส ปัตตานี และจังหวัดยะลา เกษตรกร 1,548 ราย พื้นที่ (บ่อปลา) 634 ไร่ กระชัง 6,262 ตร.ม. อยู่ระหว่างสํารวจความเสียหาย
• ด้านปศุสัตว์ พื้นที่ได้รับผลกระทบ 3 จังหวัด ได้แก่ จังหวัดนราธิวาส ปัตตานี และจังหวัดสตูล เกษตรกร 34,641 ราย สัตว์ได้รับผลกระทบ 574,006 ตัว แบ่งเป็น โค 53,972 ตัว, กระบือ 2,217 ตัว, สุกร 5,574 ตัว, แพะ/แกะ 30,331 ตัว, สัตว์ปีก 481,912 ตัว และแปลงหญ้า 1,183 ไร่ อยู่ระหว่างสํารวจความเสียหาย
รัฐบาลไทย-ข่าวทำเนียบรัฐบาล-นายกฯ ชี้แจงการทำงาน กอ.รมน. มั่นใจทุกหน่วยงานที่เกี่ยวข้องใส่ใจประเด็นสันติภาพภาคใต้  และเชื่อมั่นว่าแนวทางพัฒนาพื้นที่ของรัฐบาลจะทำให้เกิดความสงบสุข
วันพฤหัสบดีที่ 4 มกราคม 2567
04/01/2567
นายกฯ ชี้แจงการทํางาน กอ.รมน. มั่นใจทุกหน่วยงานที่เกี่ยวข้องใส่ใจประเด็นสันติภาพภาคใต้  และเชื่อมั่นว่าแนวทางพัฒนาพื้นที่ของรัฐบาลจะทําให้เกิดความสงบสุข
พร้อมชี้ มีประเด็นด้านการพัฒนาให้ กอ.รมน. ทําหากพื้นที่ 3 จังหวัดสงบสุข
วันนี้ (4 มกราคม 2567) เวลา 14.30 น. ณ ห้องประชุมสภาผู้แทนราษฎร ชั้น 2 อาคารรัฐสภา ถนนสามเสน เขตดุสิต กรุงเทพฯ นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง เข้าร่วมการประชุมสภาผู้แทนราษฎร ชุดที่ 26 ปีที่ 1 ครั้งที่ 5 (สมัยสามัญประจําปีครั้งที่ 2) เป็นพิเศษ เพื่อพิจารณาร่างพระราชบัญญัติงบประมาณรายจ่ายประจําปีงบประมาณ พ.ศ. 2567 โดยนายกรัฐมนตรีชี้แจงเกี่ยวกับงบประมาณของกองอํานวยการรักษาความมั่นคงภายในราชอาณาจักร (กอ.รมน.) และวิธีการบริหารจัดการปัญหา 3 จังหวัดชายแดนภาคใต้ ดังนี้
นายกรัฐมนตรีขอบคุณที่สมาชิกฯ ทุกคนที่ได้ให้ข้อคิด งบฯ วิธีปัญหา 3 จังหวัด ชายแดนภาคใต้ เห็นว่าหลายประเด็นเป็นเรื่องที่ดี ควรนํามาหยิบยกพูดคุยต่อ เพื่อให้ทีมงานไปขยายผลเพื่อให้ปัญหาลดลง
ประเด็น 3 จังหวัดภาคใต้ เป็นปัญหาสะสมมานาน ระยะหลัง แยกเป็นความมั่นคง และความรุนแรงซึ่งลดน้อยลงอย่างมีนัยยะสําคัญ ขอบคุณทุกฝ่ายที่เกี่ยวข้องที่ทําให้ความรุนแรงลดน้อยลง รวมทั้ง กอ.รมน. ซึ่งนายกรัฐมนตรีเชื่อว่ามีส่วนสําคัญทําให้ปัญหาลดลง ต้องการคืนความสงบ สร้างความมั่งคั่งให้พี่น้อง 3 จังหวัดชายแดนภาคใต้
ตั้งแต่เข้าดํารงตําแหน่ง นายกรัฐมนตรีได้ลงไปในพื้นที่ชายแดนใต้ โดยครั้งแรกในเดือนพฤศจิกายน 2566 ได้พูดคุยกับนายกรัฐมนตรีมาเลเซีย มีการพัฒนาหลายมิติ ทั้งสะพานสุไหงโก-ลก แห่งที่ 2 พัฒนาเขตเศรษฐกิจพิเศษ เพื่อให้การเข้าเมืองของทั้งสองฝ่ายง่ายขึ้น ทั้งนี้ เมื่อยกเลิก ตม. 6 ตอนนี้มีคนมาเลเซียเดินทางมาไทย 30,000 คน โรงแรมเต็ม ทําให้ประชาชนมีชีวิตความเป็นอยู่ที่ดีขึ้น มีเงินมากขึ้น ปัญหาความรุนแรงก็ลดลงเมื่อควบคู่กับการทํางานของฝ่ายความมั่นคงของทั้งสองประเทศ ทั้งนี้ มาเลเซียชื่นชมหัวหน้าเจรจาของไทยที่เป็นพลเรือน และยินดีที่จะทํางาน ร่วมมือกันอย่างต่อเนื่อง
ต่อประเด็นเรื่องความใส่ใจหรือไม่ใส่ใจ ถือเป็นความคิดส่วนตัวของคน แต่ นายกรัฐมนตรีเชื่อว่า สมาชิกรัฐสภาทุกท่านมีความใส่ใจความสงบ ความเรียบร้อย และห่วงใยพี่น้องประชาชนใน 3 จังหวัดชายแดนภาคใต้ ไม่มีใครน้อยกว่าใคร ในการวิเคราะห์เรื่องงบ นายกรัฐมนตรีน้อมรับประเด็นที่ได้รับฟังไปพิจารณา พูดคุย ทําให้งบฯ เกิดประโยชน์สูงสุด ทั้งนี้ ต่อข้อห่วงกังวลที่มีต่อ กอ.รมน. นั้น นายกรัฐมนตรีได้พูดคุยกับ ผบ.ทบ. แล้ว โดยมีประเด็นส่วนของการพัฒนา แก้ไขปัญหา ซึ่ง กอ.รมน. สามารถช่วยดูแลได้ อาทิ อุทกภัย ภัยพิบัติภัยแล้ง ขุดบ่อกักเก็บน้ํา เป็นต้น
รัฐบาลไทย-ข่าวทำเนียบรัฐบาล-โครงการ Landbridge เป็นเรื่องจำเป็น
วันพฤหัสบดีที่ 4 มกราคม 2567
โครงการ Landbridge เป็นเรื่องจําเป็น
.....
โครงการ Landbridge เป็นเรื่องจําเป็น รัฐบาลไม่เพิกเฉยต่อเสียงของปชช. ในพื้นที่ และรับฟังความเห็นจากทุกฝ่าย เพื่อให้มั่นใจว่าโครงการนี้จะเป็น Mega Project ที่มีประโยชน์กับประเทศ และมีความสําคัญของโลก
.
นายกฯ ขยายความเพิ่มเติมเกี่ยวโครงการ Landbridge ในการประชุมสภาผู้แทนราษฎร (สมัยสามัญประจําปี ครั้งที่ 2) เป็นพิเศษ (4 ม.ค. 67)
อ่านเพิ่มเติม คลิกhttps://www.thaigov.go.th/news/contents/details/76996
#ไทยคู่ฟ้า#สื่อสารรัฐบาลไทย#ประชุมสภา#การประชุมสภาผู้แทนราษฎร
-------------------
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯ เตรียมเป็นประธานกิจกรรม Kick off “30 บาทรักษาทุกที่” ที่จังหวัดร้อยเอ็ด 7 ม.ค. นี้
วันพฤหัสบดีที่ 4 มกราคม 2567
04/01/2567
​โฆษกรัฐบาลเผย นายกฯ เตรียมเป็นประธานกิจกรรม Kick off “30 บาทรักษาทุกที่” ที่จังหวัดร้อยเอ็ด 7 ม.ค. นี้
​โฆษกรัฐบาลเผย นายกฯ เตรียมเป็นประธานกิจกรรม Kick off “30 บาทรักษาทุกที่” ที่จังหวัดร้อยเอ็ด 7 ม.ค. นี้
วันนี้ (4 มกราคม 2567) นายชัย วัชรงค์ โฆษกประจําสํานักนายกรัฐมนตรี เผยว่า นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง เตรียมเดินทางไปตรวจราชการที่จังหวัดร้อยเอ็ด ในวันอาทิตย์ที่ 7 มกราคม 2567 เพื่อเป็นประธานกิจกรรม Kick off “30 บาทรักษาทุกที่” โดยมีนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย นายประเสริฐ จันทรรวงทอง รัฐมนตรีว่าการกระทรวงดิจิทัลเพื่อเศรษฐกิจและสังคม นายชลน่าน ศรีแก้ว รัฐมนตรีว่าการกระทรวงสาธารณสุข นายพรหมินทร์ เลิศสุริย์เดช เลขาธิการนายกรัฐมนตรี ร่วมคณะตรวจราชการ ซึ่งมีกําหนดการดังนี้
เวลาประมาณ 16.00 น. นายกรัฐมนตรีออกเดินทางจากท่าอากาศยานทหาร 2 กองบิน 6 (บน.6) ดอนเมือง กรุงเทพฯ ไปยังท่าอากาศยานร้อยเอ็ด อําเภอธวัชบุรี จังหวัดร้อยเอ็ด จากนั้น ในเวลาประมาณ 17.30 น. นายกรัฐมนตรีจะเป็นประธานกิจกรรม Kick off “30 บาทรักษาทุกที่” ณ ลานสาเกตนคร หน้าหอโหวด 101 ตําบลในเมือง อําเภอเมืองร้อยเอ็ด จังหวัดร้อยเอ็ด ซึ่งเมื่อเสร็จภารกิจแล้ว นายกรัฐมนตรีจะเดินทางกลับถึงท่าอากาศยานทหาร 2 กองบิน 6 (บน.6) ดอนเมือง กรุงเทพฯ ในเวลาประมาณ 20.15 น. ทั้งนี้ กําหนดการอาจมีการเปลี่ยนแปลงตามความเหมาะสม
“วันอาทิตย์ที่ 7 มกราคม 2567 จะเป็นวันเริ่มต้น หรือ Kick off ‘30 บาทรักษาทุกที่’ อย่างเป็นทางการ ซึ่งจังหวัดร้อยเอ็ดเป็นจุดเปิดนอกสถานที่ และเปิดระบบออนไลน์ไปยังอีก 3 จังหวัด คือ แพร่ เพชรบุรีและนราธิวาส โดยกระทรวงสาธารณสุขมั่นใจมีความพร้อม 100% ที่จะเปิดตัวให้ประชาชนใช้บริการอย่างเป็นทางการในทั้ง 4 จังหวัดนําร่อง 4 ภูมิภาค ที่ได้เชื่อมโยงข้อมูลสุขภาพในหน่วยบริการทุกระดับเป็นระบบเดียวทั้งจังหวัดเรียบร้อยแล้ว ซึ่งการให้บริการ ‘30 บาทรักษาทุกที่’ เป็นของขวัญปีใหม่จากรัฐบาลที่มอบให้พี่น้องประชาชน ถือเป็นการปฏิรูประบบสุขภาพครั้งใหญ่ คือปฏิรูประบบข้อมูลการให้บริการครั้งใหญ่ที่สุดที่ไม่เคยมีมาก่อน บัตรประชาชนใบเดียวสามารถเข้าถึงการบริการได้ ไม่ต้องใช้ใบส่งตัว เป็นการลดความเหลื่อมล้ําด้านสาธารณสุข และขยายบริการที่เป็นนวัตกรรมการอํานวยความสะดวกในการรับบริการของประชาชน” โฆษกประจําสํานักนายกรัฐมนตรีกล่าว
รัฐบาลไทย-ข่าวทำเนียบรัฐบาล-​นายกรัฐมนตรี พอใจภาพรวมอภิปรายวันแรก เมินถูกตั้งฉายา “งบเป็ดง่อย“ โต้กลับ ”จุรินทร์ “  ทำงาน 4 ปี ไม่เท่าภูมิธรรมทำ 1 ปี
วันพฤหัสบดีที่ 4 มกราคม 2567
04/01/2567
​นายกรัฐมนตรี พอใจภาพรวมอภิปรายวันแรก เมินถูกตั้งฉายา “งบเป็ดง่อย“ โต้กลับ ”จุรินทร์ “  ทํางาน 4 ปี ไม่เท่าภูมิธรรมทํา 1 ปี
​นายกรัฐมนตรี พอใจภาพรวมอภิปรายวันแรก เมินถูกตั้งฉายา “งบเป็ดง่อย“ โต้กลับ ”จุรินทร์ “  ทํางาน 4 ปี ไม่เท่าภูมิธรรมทํา 1 ปี  หัวเราะเป็นสีสัน วาทกรรม ”นักกู้ถุงเท้าสีชมพู“  ย้ําสีไหนก็ทํางานได้
วันนี้ (4 มกราคม 2567) เวลา 12.00 น. ณ บริเวณชั้น 1 อาคารรัฐสภา ถนนสามเสน เขตดุสิต กรุงเทพฯ นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลังกล่าวถึง ภาพรวมการอภิปรายวันแรก ว่า “ก็ดีมีการแลกเปลี่ยนข้อมูลได้พูดจาอธิบายการดูแล้วพอสมควร ซึ่งตนเองไม่ทราบว่า แตกต่างจากการอภิปราย งบประมาณสมัยก่อน ๆ หรือไม่ เนื่องจากไม่เคยฟัง จึงพูดไม่ได้ ”
ผู้สื่อข่าวถามว่า วาทกรรมจากฝ่ายค้าน ว่ารัฐบาลตั้งงบประมาณเป็น “เป็ดง่อย” รู้สึกสะดุดหรือไม่ นายกรัฐมนตรี กล่าวว่าตนเองดูเป็น 2 มิติ มิติแรกคือเรื่องวาทกรรมกับ เรื่องเจตนารมณ์ซึ่งผู้อภิปรายอยากจะให้เราไปปรับปรุงแก้ไขในวาระ 2 และ 3 ถือเป็นโอกาสที่เราจะเอาข้อเสนอแนะ ข้อติชม เพื่อนําไปปรับปรุง
ส่วนเรื่อง “เป็ดง่อย” เป็นเรื่องของกลอนพาไปหรือไม่ แต่ตนเองมั่นใจ ที่นายจุรินทร์ ลักษณวิศิษฏ์ ส.ส. บัญชีรายชื่อพรรคประชาธิปัตย์ พูดถึงกระทรวงพาณิชย์ ที่เคยดูแลอยู่ ตนเองมั่นใจว่า นายภูมิธรรม เวชยชัยรองนายกรัฐมนตรีและรัฐมนตรีว่าการกระทรวงพาณิชย์ ในระยะเวลา1 ปี ทํามากกว่าท่านทําเป็นเวลา 4 ปี เรื่องสนธิสัญญา การค้าระหว่างประเทศ หรือเอฟทีเอ ที่ถือเป็นเรื่องใหญ่
นายกรัฐมนตรีกล่าวต่อไปว่า เป็นที่ประจักษ์อยู่แล้วที่ผ่านมา ว่าง่อยหรือไม่ง่อย และที่เราทําตอนนี้เป็นอย่างไรบ้าง ผมเองมั่นใจในตัวรัฐมนตรีของเรา นโยบายบางเรื่องใช้งบประมาณน้อยมาก แต่เป็นเรื่องของการใส่ใจ เช่น FTA การดูแลราคา ความปลอดภัยเชื่อว่ารัฐบาลมีความตั้งใจจริงและรัฐมนตรีทุกท่านความปรารถนาดี
ผู้สื่อข่าวถามว่า สส. พรรคก้าวไกล พยายามกล่าวหา ว่ารัฐบาลชุดนี้เดินตามรัฐบาลชุดก่อนมากเกินไป ในเรื่องการจัดสรรงบประมาณ
นายกรัฐมนตรีกล่าวว่า เรื่องงบประมาณมีที่มาที่ไปชัดเจนอยู่แล้ว ส่วนจะเดินตามหรือจะไม่เดินตาม ให้ดูที่ความเป็นไปได้ อย่าพูดถึงว่าเป็นรัฐบาลไหนอย่างไร อะไรที่เป็นประโยชน์กับประชาชน ถ้ามาจากรัฐบาลแล้วเราก็ทํา มีการปรับปรุงอะไรที่ต้องมีการปรับปรุงเราก็จะปรับปรุงเปลี่ยนแปลง
ส่วนกรณี ตั้งคําถามเรื่องนโยบายดิจิทัลวอลเล็ต ไม่ถูกบรรจุอยู่ในงบประมาณ นายกรัฐมนตรีกล่าวว่า ก็ชัดเจนอยู่แล้วว่าเป็น พระราชบัญญัติ ( พ.ร.บ.) และกําลังรอคําตอบจากกฤษฎีกา ซึ่งวันนี้จะได้เจอกัน
ส่วนกรณีนายจุรินทร์ ระบุว่า รัฐบาลเศรษฐา เปรียบเป็น “นักกู้ถุงเท้าสีชมพู” นายกรัฐมนตรี ได้ก้มลง และถกขากางเกงขึ้นมา พร้อมพูดว่า “ก็ใส่ให้ท่านดูวันนี้” ก่อนจะยิ้มแล้วหัวเราะเบาๆ และพูดว่า “ก็เป็นสีสันไม่เป็นไรครับ เพราะทุกคนก็กู้หมดแหละครับ แต่สําคัญว่ากู้แล้วนํามาทําประโยชน์ให้ประเทศชาติอย่างไรบ้าง ผมมั่นใจในรัฐบาลนี้และเอาประชาชนเป็นที่ตั้ง “ พร้อมกล่าวย้ําว่า ” จะใส่ถุงเท้าสีไหนก็ทํางานได้มันไม่เกี่ยวกัน “
รัฐบาลไทย-ข่าวทำเนียบรัฐบาล-นายกฯ ชี้แจงเพิ่มเติมเกี่ยวกับโครงการ Landbridge รัฐบาลมีแนวคิดจากศักยภาพการผลิตของไทย ปัญหาจากช่องแคบมะละกา ประโยชน์จากความเป็นกลางของไทย เพื่อความมั่นคงของชาติ
วันพฤหัสบดีที่ 4 มกราคม 2567
04/01/2567
นายกฯ ชี้แจงเพิ่มเติมเกี่ยวกับโครงการ Landbridge รัฐบาลมีแนวคิดจากศักยภาพการผลิตของไทย ปัญหาจากช่องแคบมะละกา ประโยชน์จากความเป็นกลางของไทย เพื่อความมั่นคงของชาติ
นายกฯ ชี้แจงเพิ่มเติมเกี่ยวกับโครงการ Landbridge รัฐบาลมีแนวคิดจากศักยภาพการผลิตของไทย ปัญหาจากช่องแคบมะละกา ประโยชน์จากความเป็นกลางของไทย เพื่อความมั่นคงของชาติ และเพื่อยกระดับชีวิตความเป็นอยู่ประชาชน
วันนี้ (4 มกราคม 2567) เวลา 12.20 น. ณ ห้องประชุมสภาผู้แทนราษฎร ชั้น 2 อาคารรัฐสภา ถนนสามเสน เขตดุสิต กรุงเทพฯ นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง เข้าร่วมการประชุมสภาผู้แทนราษฎร ชุดที่ 26 ปีที่ 1 ครั้งที่ 5 (สมัยสามัญประจําปีครั้งที่ 2) เป็นพิเศษ เพื่อพิจารณาร่างพระราชบัญญัติงบประมาณรายจ่ายประจําปีงบประมาณ พ.ศ. 2567 โดยนายกรัฐมนตรีชี้แจงเพิ่มเติมเกี่ยวกับโครงการ Landbridge ดังนี้
นายกรัฐมนตรีขยายความเกี่ยวกับโครงการ Landbridge ซึ่งเป็นประเด็นที่เกิดขึ้นจากประเทศไทยเป็นศูนย์กลางผลิตสินค้าหลายชนิด มีความพร้อมทั้งด้านโครงสร้าง สนามบินสุวรรณภูมิ ซึ่งสร้างสมัยนายกรัฐมนตรีทักษิณ ท่าเรือน้ําลึกแหลมฉบัง มี Infrastructure โครงสร้างพื้นฐานทําให้ไทยอยู่บนหมุดหมายสําคัญของการผลิต ทั้งนี้ ไทยมีประชากร 70 ล้านคน หลายสินค้าที่ผลิตในไทยจะถูกส่งไปขายทั่วโลก
โดยที่ ปัจจุบันช่องแคบมะละกา แออัด และเกิดอุบัติเหตุ ทําให้การเข้าคิวผ่านช่องแคบกินเวลาเยอะ ปริมาณสินค้าที่จะใช้เส้นทางเดินเรื่อเพิ่มขึ้น ช่องแคบมะละกาไม่สามารถบริหารได้ โครงการ Landbridge เป็นการเพิ่มศักยภาพการแข่งขันของไทย ด้วยการขนส่งน้ํามัน 60 เปอร์เซ็นต์จากทั่วโลก ขนส่งผ่านช่องแคบมะละกา หากช่องแคบ คับแคบ การขนถ่ายสินค้ามีปัญหา จะทําให้เกิดปัญหา
รัฐบาลคิดทําโครงการ Landbridge ด้วยการตระหนักถึง ความขัดแย้ง Geopolitics ของโลก ไทยได้เปรียบจากการดําเนินนโยบายด้วยความเป็นกลางของไทย เชื่อมต่อโลก ไทยไม่มีปัญหากับประเทศใด ทําให้เป็นจุดขนถ่ายสินค้าได้เป็นอย่างดี
อย่างไรก็ดี รัฐบาลไม่ได้นิ่งนอนใจต่อเสียงของประชาชนในพื้นที่ พร้อมรับฟังทั้งฝ่ายค้าน ภาคประชาสังคม ประชาชนในพื้นที่ รวมทั้งนักธุรกิจ เพื่อมั่นใจว่าโครงการนี้จะเป็น Mega Project ที่มีประโยชน์กับประเทศ และมีความสําคัญโลก นอกจากนั้น ทําให้หลายๆ ประเทศ อาทิ ซาอุดีอาระเบีย ซึ่งมีความมั่นคงทางพลังงานสูงมาก อยากมาลงทุน อยากมาสร้างโรงกลั่น ซึ่งจะทําให้ไทยมีความมั่นคงทางพลังงานนอกจากความมั่นคงทางอาหาร ทําให้ไทยมีความพร้อมมากขึ้น ยกระดับความเป็นอยู่ของประชาชน
รัฐบาลไทย-ข่าวทำเนียบรัฐบาล-สธ. เดินหน้าแผนปฏิบัติการป้องกันและบรรเทาสาธารณภัยฯ ยกระดับความมั่นคงทางสุขภาพในระบบการจัดการภาวะฉุกเฉินด้านการแพทย์และสาธารณสุขของประเทศ
วันพฤหัสบดีที่ 4 มกราคม 2567
สธ. เดินหน้าแผนปฏิบัติการป้องกันและบรรเทาสาธารณภัยฯ ยกระดับความมั่นคงทางสุขภาพในระบบการจัดการภาวะฉุกเฉินด้านการแพทย์และสาธารณสุขของประเทศ
รัฐมนตรีช่วยว่าการกระทรวงสาธารณสุข เปิดประชุมเชิงปฏิบัติการ “การจัดการภาวะฉุกเฉินด้านการแพทย์และสาธารณสุข” ให้ทุกหน่วยงานที่เกี่ยวข้องร่วมขับเคลื่อนการใช้แผนปฏิบัติการด้านการป้องกันและบรรเทาสาธารณภัยทางการแพทย์และการสาธารณสุข พ.ศ. 2566 - 2570
รัฐมนตรีช่วยว่าการกระทรวงสาธารณสุข เปิดประชุมเชิงปฏิบัติการ “การจัดการภาวะฉุกเฉินด้านการแพทย์และสาธารณสุข” ให้ทุกหน่วยงานที่เกี่ยวข้องร่วมขับเคลื่อนการใช้แผนปฏิบัติการด้านการป้องกันและบรรเทาสาธารณภัยทางการแพทย์และการสาธารณสุข พ.ศ. 2566 - 2570 เพื่อยกระดับความมั่นคงทางสุขภาพในระบบการจัดการภาวะฉุกเฉินด้านการแพทย์และสาธารณสุขของประเทศ ลดความสูญเสียของประชาชนจากภัยฉุกเฉินทุกรูปแบบ
วันนี้ (4 มกราคม 2567) ที่ สํานักงานปลัดกระทรวงสาธารณสุข จ.นนทบุรี นายสันติ พร้อมพัฒน์ รัฐมนตรีช่วยว่าการกระทรวงสาธารณสุข เปิดประชุมเชิงปฏิบัติการ “การจัดการภาวะฉุกเฉินด้านการแพทย์และสาธารณสุข” และมอบนโยบายประกาศใช้แผนปฏิบัติการด้านการป้องกันและบรรเทาสาธารณภัยทางการแพทย์และการสาธารณสุข พ.ศ. 2566 - 2570 โดยมี นายแพทย์สุรโชค ต่างวิวัฒน์ รักษาราชการแทนรองปลัดกระทรวงสาธารณสุข นายแพทย์สฤษดิ์เดช เจริญไชย ผู้อํานวยการกองสาธารณสุขฉุกเฉิน สํานักงานปลัดกระทรวงสาธารณสุข ผู้แทนหน่วยงานที่เกี่ยวข้องของกระทรวงสาธารณสุข หน่วยงานภาครัฐ รัฐวิสาหกิจ ภาคเอกชน และภาคประชาสังคม เข้าร่วม 70 คน
นายสันติ กล่าวว่า ประเทศไทยยังคงเผชิญกับความท้าทายต่อภาวะฉุกเฉินที่มีความรุนแรงและกว้างขวางหลายรูปแบบ ส่งผลกระทบต่อการยกระดับความมั่นคงทางสุขภาพทุกมิติ ทั้งด้านเศรษฐกิจ สังคม สุขภาพ คุณภาพชีวิตและการดํารงชีวิตของประชาชน ดังนั้น ทุกภาคส่วนที่เกี่ยวข้องจึงต้องร่วมมือกันขับเคลื่อนแผนปฏิบัติการด้านการป้องกันและบรรเทาสาธารณภัยทางการแพทย์และการสาธารณสุข พ.ศ. 2566 - 2570 ไปสู่การปฏิบัติอย่างเป็นรูปธรรม เพื่อให้การบริหารจัดการและตอบโต้ภาวะฉุกเฉินด้านการแพทย์และสาธารณสุขเกิดประสิทธิภาพสูงสุด ตั้งแต่การเตรียมพร้อมรองรับภาวะฉุกเฉิน การตอบโต้เมื่อเกิดภาวะฉุกเฉิน และการฟื้นฟูภายหลังภาวะฉุกเฉินอย่างไร้รอยต่อ ช่วยให้เกิดความมั่นคงทางสุขภาพในระบบการจัดการภาวะฉุกเฉินด้านการแพทย์และสาธารณสุขของประเทศ ลดความสูญเสียของประชาชนจากภัยต่างๆ ได้อย่างรวดเร็ว เป็นระบบ และทันต่อสถานการณ์
ด้าน นายแพทย์สุรโชค กล่าวเพิ่มเติมว่า แผนปฏิบัติการฯ จัดทําขึ้นโดยใช้กระบวนการมีส่วนร่วมของหน่วยงานภาครัฐและภาคส่วนต่างๆ ในการประมวล วิเคราะห์ จนนําไปสู่ 4 ยุทธศาสตร์หลักที่สําคัญ ประกอบด้วย 1) ส่งเสริมการลดความเสี่ยงต่อสาธารณภัยทางการแพทย์และการสาธารณสุขที่มีมาตรฐาน 2) บูรณาการระบบและให้บริการทางการแพทย์และการสาธารณสุขในภาวะฉุกเฉินและสาธารณภัยอย่างครอบคลุมและมีประสิทธิภาพ 3) เพิ่มประสิทธิภาพการฟื้นฟูด้านการแพทย์และสาธารณสุขหลังเกิดสาธารณภัย และ 4) พัฒนาศักยภาพและกลไกการบริหารจัดการเชิงบูรณาการทางการแพทย์และการสาธารณสุขระหว่างประเทศในภาวะฉุกเฉินและสาธารณภัย ด้วยเทคโนโลยีและนวัตกรรม เพื่อให้รับมือได้กับทุกภัยที่เกิดขึ้น ได้อย่างรวดเร็วและทันต่อสถานการณ์ โดยคณะรัฐมนตรีได้อนุมัติให้ประกาศใช้แผนดังกล่าว เมื่อวันที่ 8 มิถุนายน 2566 ที่ผ่านมา
****************************************************** 4 มกราคม 2567
รัฐบาลไทย-ข่าวทำเนียบรัฐบาล-นายกฯ สั่งติดตามผลกระทบกับประชาชนจากเหตุสารพิษรั่วไหล เกรงฝุ่นซ้ำรอย
วันศุกร์ที่ 5 มกราคม 2567
05/01/2567
นายกฯ สั่งติดตามผลกระทบกับประชาชนจากเหตุสารพิษรั่วไหล เกรงฝุ่นซ้ํารอย
นายกฯ สั่งติดตามผลกระทบกับประชาชนจากเหตุสารพิษรั่วไหล เกรงฝุ่นซ้ํารอย
วันนี้ (5 มกราคม 2567)นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ยังคงห่วงประชาชนในพื้นที่ที่สารเคมีรั่วไหล เมื่อคืนที่ผ่านมา สั่งสาธารณสุขตรวจเช็คสภาพร่างกาย ประชาชนที่มีอาการ ดูแลรักษาทันที
นอกจากนี้ เนื่องจากมีประกาศเข้าสู่สถานการณ์ฝุ่น วันแรก เกรงลมจะพัดฝุ่นเข้าทําให้สถานการณ์อากาศที่สูดดมเข้าไป ยิ่งอันตรายมากยิ่งขึ้น ขอให้หน่วยงานที่เกี่ยวข้องทั้งหมดร่วมกันดูแล และติดตาม พร้อมรายงานสถานการณ์ให้ทราบเป็นระยะด้วย
.................
รัฐบาลไทย-ข่าวทำเนียบรัฐบาล-พม. เตรียมเปิด ศรส. ทั่วประเทศ  เร่งรัด จัดการ ช่วยประชาชนประสบปัญหาทางสังคม ผ่านฮอตไลน์ พม. 1300
วันศุกร์ที่ 5 มกราคม 2567
พม. เตรียมเปิด ศรส. ทั่วประเทศ  เร่งรัด จัดการ ช่วยประชาชนประสบปัญหาทางสังคม ผ่านฮอตไลน์ พม. 1300
พม. เตรียมเปิด ศรส. ทั่วประเทศ  เร่งรัด จัดการ ช่วยประชาชนประสบปัญหาทางสังคม ผ่านฮอตไลน์ พม. 1300
วันที่ 5 มกราคม 2567 นางสาวซาราห์ บินเย๊าะ รองปลัดกระทรวงการพัฒนาสังคมและความมั่นคงของมนุษย์ (รองปลัด พม.) เป็นประธานการประชุมซักซ้อมการขับเคลื่อนศูนย์เร่งรัดจัดการสวัสดิภาพประชาชน (ศรส.) ระดับจังหวัด โดยมีผู้อํานวยการสํานักงานส่งเสริมและสนับสนุนวิชาการ 1-11 และพัฒนาสังคมและความมั่นคงของมนุษย์จังหวัดทั่วประเทศ เข้าร่วมประชุม ณ ห้องประชุมจําปีสิรินทร ชั้น 19 กระทรวงการพัฒนาสังคมและความสังคมของมนุษย์ และประชุมผ่านระบบออนไลน์
นางสาวซาราห์ กล่าวว่า วันนี้ ที่ประชุมมีการชี้แจงแนวทางการดําเนินงานของ ศรส. ให้มีประสิทธิภาพและเกิดประโยชน์สูงสุดกับประชาชนที่ประสบปัญหาความเดือดร้อนทางสังคม ทั้งนี้ กระทรวงการพัฒนาสังคมและความมั่นคงของมนุษย์ (พม.) เตรียมเปิดศูนย์เร่งรัดจัดการสวัสดิภาพประชาชน (ศรส.) ทั่วประเทศ โดยวันจันทร์ที่ 8 มกราคม 2567 เวลา 10.00 น. จะมีการแถลงข่าวเปิด ศรส. อย่างเป็นทางการ ซึ่งมีนายวราวุธ ศิลปอาชา รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธาน ณ บริเวณห้องโถง ชั้น 1 อาคารกรมพัฒนาสังคมและสวัสดิการ กระทรวงการพัฒนาสังคมและความมั่นคงของมนุษย์ พร้อมทั้งพาเยี่ยมชมห้องปฏิบัติการฮอตไลน์ พม. 1300 ซึ่งเป็นช่องทางรับแจ้งเหตุและให้บริการความช่วยเหลือประชาชนที่ประสบปัญหาความเดือดร้อนทางสังคม นอกจากนี้ ยังมีการปล่อยขบวนรถหน่วยเคลื่อนเร็ว ศรส. เพื่อลงพื้นที่เร่งช่วยเหลือประชาชนอย่างรวดเร็วทันสถานการณ์
#ช่วย24ชั่วโมง #พม24ชม #ข่าวพม #esshelpme #วราวุธรับฟังทําจริง #พมพอใจให้ทุกวัยพึงพอใจในพม #พมหนึ่งเดียว #ศรส
รัฐบาลไทย-ข่าวทำเนียบรัฐบาล-กรมสมเด็จพระเทพรัตนราชสุดาฯ เสด็จพระราชดำเนินไปเป็นองค์ประธานเปิดงานเทศกาลโคนมแห่งชาติ ประจำปี 2567 ระหว่างวันที่ 5 - 14 มกราคมนี้ ภายใต้แนวคิด “นวัตกรรมอุตสาหกรรมโคนมไทย สู่การพัฒ
วันศุกร์ที่ 5 มกราคม 2567
กรมสมเด็จพระเทพรัตนราชสุดาฯ เสด็จพระราชดําเนินไปเป็นองค์ประธานเปิดงานเทศกาลโคนมแห่งชาติ ประจําปี 2567 ระหว่างวันที่ 5 - 14 มกราคมนี้ ภายใต้แนวคิด “นวัตกรรมอุตสาหกรรมโคนมไทย สู่การพัฒ
กรมสมเด็จพระเทพรัตนราชสุดาฯ เสด็จพระราชดําเนินไปเป็นองค์ประธานเปิดงานเทศกาลโคนมแห่งชาติ ประจําปี 2567 ระหว่างวันที่ 5 - 14 มกราคมนี้ ภายใต้แนวคิด “นวัตกรรมอุตสาหกรรมโคนมไทย สู่การพัฒนาที่ยั่งยืน”
สมเด็จพระกนิษฐาธิราชเจ้ากรมสมเด็จพระเทพรัตนราชสุดาฯ สยามบรมราชกุมารี เสด็จพระราชดําเนินทรงเป็นประธานเปิดงานเทศกาลโคนมแห่งชาติ ประจําปี 2567 ณฟาร์มโคนมไทย-เดนมาร์ค องค์การส่งเสริมกิจการโคนมแห่งประเทศไทย (อ.ส.ค.) อําเภอมวกเหล็ก จังหวัดสระบุรี โดยมีนายไชยา พรหมา รัฐมนตรีช่วยว่าการกระทรวงเกษตรและสหกรณ์ นายประยูร อินสกุล ปลัดกระทรวงเกษตรและสหกรณ์ ผู้บริหารและเจ้าหน้าที่ในสังกัดกระทรวงเกษตรและสหกรณ์ เกษตรกร ผู้เลี้ยงโคนม และประชาชนร่วมรับเสด็จ โดยงานเทศกาลโคนมแห่งชาติ ประจําปี 2567 จัดขึ้นภายใต้แนวคิด “นวัตกรรมอุตสาหกรรมโคนมไทย สู่การพัฒนาที่ยั่งยืน” ระหว่างวันที่ 5 - 14 มกราคม 2567 มีวัตถุประสงค์เพื่อน้อมรําลึกถึง พระมหากรุณาธิคุณของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร (รัชกาลที่ 9)ที่พระราชทานอาชีพเลี้ยงโคนมแก่พสกนิกรชาวไทย โดยร่วมกับพระเจ้าเฟรดเดอริคที่ 9 แห่งประเทศเดนมาร์ก ทรงประกอบพิธีเปิดฟาร์มโคนมไทย-เดนมาร์ค เมื่อวันที่ 16 มกราคม 2505 ซึ่งถือเป็นฟาร์มโคนมแห่งแรกของประเทศไทยที่เป็นต้นแบบในการเรียนรู้เกี่ยวกับการเลี้ยงโคนมอย่างเป็นระบบ เกษตรกรสามารถนําไปประกอบอาชีพได้อย่างมั่นคง รวมทั้งเป็นการส่งเสริมการบริโภคนมเพื่อให้ประชาชนมีสุขภาพสมบูรณ์แข็งแรง
สําหรับงานเทศกาลโคนมแห่งชาติ ประจําปี 2567 มีการจัดพื้นที่ให้ผู้เกี่ยวข้องในวงการโคนมและอุตสาหกรรมนมได้ร่วมแลกเปลี่ยนเทคโนโลยี ความรู้ วิชาการด้านการเลี้ยงและการผลิต ระหว่างบุคคลในวงการร่วมกัน ซึ่งกิจกรรมมที่น่าสนใจภายในงาน ได้แก่ การจัดแสดงเวทีความก้าวหน้าของวิทยาการด้านการเลี้ยงโคนมและอุตสาหกรรมโคนมผ่านนิทรรศการตัวอ่อนโคพันธุ์เรดเดน ประเทศเดนมาร์ก/คลินิกเครื่องรีดนม/โครงการ อ.ส.ค. รักนม รักฟาร์ม ยกระดับฟาร์มโคนม เป็น Smart Farmer รวมถึงมีการแสดงความสามารถในการปรับปรุงพันธุ์โคนม การแสดงศักยภาพในการให้ผลผลิตน้ํานมดิบของโคนมไทยจากเกษตรกรไทย ซึ่งสามารถเพิ่มมูลค่าให้พันธุกรรมโคนมสูงมากขึ้น ภายใต้การประกวดโคนมครั้งที่ 39 จํานวน 7 ประเภทชิงถ้วยพระราชทาน ในส่วนงานสัมมนาวิชาการมีประเด็นที่น่าสนใจ อาทิสถานการณ์อุตสาหกรรมโคนมภายใต้วิกฤติโลกและ แนวทางการปรับตัวของภาคเกษตรกรไทย ฟาร์มโคนม BCG นวัตกรรมสู่ชุมชนคาร์บอนต่ําและเศรษฐกิจที่ยั่งยืน นวัตกรรมลดต้นทุนค่าอาหารรองรับผลกระทบ FTA โคนมไทยหลังปี 2568 การเพิ่มประสิทธิภาพการผลิตโคนมด้วยงานวิจัย เป็นต้นจึงขอเชิญชวนประชาชนและเกษตรกรที่สนใจเข้าร่วมงาน “เทศกาลโคนมแห่งชาติ ประจําปี 2567” ระหว่างวันที่ 5 - 14 มกราคม 2567 ณ บริเวณเชิงเขาตาแป้น (ฟาร์มโคนมไทย-เคนมาร์ค) อําเภอมวกเหล็ก จังหวัดสระบุรี
รัฐบาลไทย-ข่าวทำเนียบรัฐบาล-รองปลัดเศรษฐเกียรติฯ เป็นประธานการประชุมคณะอนุกรรมการพิจารณาแผนงานหรือโครงการที่ใช้เงินกองทุนจัดรูปที่ดิน ครั้งที่ 1/2567
วันศุกร์ที่ 5 มกราคม 2567
รองปลัดเศรษฐเกียรติฯ เป็นประธานการประชุมคณะอนุกรรมการพิจารณาแผนงานหรือโครงการที่ใช้เงินกองทุนจัดรูปที่ดิน ครั้งที่ 1/2567
รองปลัดเศรษฐเกียรติฯ เป็นประธานการประชุมคณะอนุกรรมการพิจารณาแผนงานหรือโครงการที่ใช้เงินกองทุนจัดรูปที่ดิน ครั้งที่ 1/2567
นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ เป็นประธานการประชุมคณะอนุกรรมการพิจารณาแผนงานหรือโครงการที่ใช้เงินกองทุนจัดรูปที่ดิน ครั้งที่ 1/2567 โดยมี นายสุรพงศ์ เจริญการยนต์ ผู้อํานวยการสํานักงานจัดรูปที่ดินกลาง และเจ้าหน้าที่ที่เกี่ยวข้อง เข้าร่วมประชุม ณ ห้องประชุมกระทรวงเกษตรและสหกรณ์ และประชุมผ่านระบบ VDO Conference โดยสรุปผลการประชุมได้ดังนี้
1. ที่ประชุมที่ประชุมรับทราบร่างมาตรการช่วยเหลือลูกหนี้กองทุนจัดรูปที่ดิน ครั้งที่ 3 ที่ผ่านการพิจารณาจากคณะทํางานพิจารณาศึกษามาตรการช่วยเหลือลูกหนี้กองทุนจัดรูปที่ดิน (ตามคําสั่งคณะอนุกรรมการพิจารณากําหนดอัตรา หลักเกณฑ์ และวิธีการเรียกเก็บเงินค่าใช้จ่ายในการจัดระบบน้ําเพื่อเกษตรกรรมและการจัดรูปที่ดิน ที่ 8/2561 ลงวันที่ 6 มีนาคม พ.ศ. 2561) เมื่อวันที่ 29 พฤศจิกายน พ.ศ. 2566 และผ่านความเห็นชอบจากคณะอนุกรรมการพิจารณากําหนดอัตรา หลักเกณฑ์ และวิธีการเรียกเก็บเงินค่าใช้จ่ายในการจัดระบบน้ําเพื่อเกษตรกรรมและการจัดรูปที่ดิน เมื่อวันที่ 14 ธันวาคม พ.ศ. 2566 แล้ว และให้นําเสนอคณะกรรมการจัดรูปที่ดินกลางเพื่อพิจารณาต่อไป
2. ที่ประชุมรับทราบ รายงานสถานะเงินกองทุนจัดรูปที่ดิน (ณ วันที่ 30 พฤศจิกายน พ.ศ. 2566)
3. ที่ประชุมพิจารณาและให้ความเห็นชอบ แผนงานและโครงการจัดรูปที่ดินและจัดระบบน้ําเพื่อเกษตรกรรม ปี 2567 (เงินเหลือจ่าย ครั้งที่ 1) ประกอบด้วย งานก่อสร้างจัดระบบน้ําเพื่อเกษตรกรรม งานปรับปรุงจัดรูปที่ดิน งานปรับปรุงจัดระบบน้ําเพื่อเกษตรกรรม งานซ่อมแซมจัดระบบน้ําเพื่อเกษตรกรรม ค่าออกโฉนดที่ดินตกค้าง และโครงการฝึกอบรมหลักสูตรการเพิ่มประสิทธิภาพการบริหารจัดการน้ําและการผลิตในแปลงเกษตร รวมวงเงินทั้งสิ้น 14,186,120 บาท เพื่อให้การใช้งบประมาณเหลือจ่ายเป็นไปอย่างมีประสิทธิภาพ และเป็นไปตามนโยบายการเร่งรัดการเบิกจ่ายงบประมาณของรัฐบาลที่กําหนดไว้
รัฐบาลไทย-ข่าวทำเนียบรัฐบาล-ดีอี ตั้งโต๊ะหารือการป้องกันการทุจริตเกี่ยวกับการพนันออนไลน์
วันศุกร์ที่ 5 มกราคม 2567
ดีอี ตั้งโต๊ะหารือการป้องกันการทุจริตเกี่ยวกับการพนันออนไลน์
ดีอี ตั้งโต๊ะหารือการป้องกันการทุจริตเกี่ยวกับการพนันออนไลน์
วันนี้ (5 มกราคม 2567) ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอี) ประชุมหารือการป้องกันการทุจริตเกี่ยวกับการพนันออนไลน์ ซึ่งในที่ประชุมได้หนดกลไกในการยกระดับเกณฑ์ของธนาคารแห่งประเทศไทย (ธปท.) และการดําเนินการของธนาคารในการระบุได้ว่าบัญชีใดที่เกี่ยวข้องกับการพนันออนไลน์และบัญชีม้า และสามารถหยุดยั้งเงินในบัญชีหรือการทําธุรกรรมทางการเงินของบัญชีนั้น พร้อมทั้งหารือแนวทางให้ธนาคารต่าง ๆ ดูแลบัญชีลูกค้าของตนเอง เพื่อไม่ให้ถูกใช้เป็นบัญชีการพนันและบัญชีม้า โดยมีนายเอกพงษ์ หริ่มเจริญ ผู้ตรวจราชการกระทรวงดิจิทัลฯ และผู้ที่เกี่ยวข้องเข้าร่วม ณ ห้องประชุม 801 ชั้น 8 กระทรวงดิจิทัลเพื่อเศรษฐกิจและสังคม
...............................................................
รัฐบาลไทย-ข่าวทำเนียบรัฐบาล-รัฐอุ้มแก้หนี้รายย่อย สั่งออมสินช่วยเหลือลูกหนี้สินเชื่อโควิดอาชีพอิสระ กว่า 630,000 ราย หลุดพ้นสถานะ NPLs ไม่เสียประวัติเครดิต เริ่ม 6 ม.ค. 67 เป็นต้นไป
วันศุกร์ที่ 5 มกราคม 2567
05/01/2567
รัฐอุ้มแก้หนี้รายย่อย สั่งออมสินช่วยเหลือลูกหนี้สินเชื่อโควิดอาชีพอิสระ กว่า 630,000 ราย หลุดพ้นสถานะ NPLs ไม่เสียประวัติเครดิต เริ่ม 6 ม.ค. 67 เป็นต้นไป
ธ.ออมสินได้มอบหมายและสนับสนุน เสนอ ครม.ขออนุมัติออกมาตรการช่วยเหลือลูกหนี้โครงการสินเชื่อเพื่อเป็นค่าใช้จ่ายสําหรับผู้มีอาชีพอิสระที่ได้รับผลกระทบจาก COVID-19 ซึ่งธนาคารได้ปล่อยกู้ให้รายละ 10,000 บาท เมื่อปี 2563 เพื่อช่วยเหลือเร่งด่วนตามนโยบายรัฐบาล
ตามที่รัฐบาลมีมาตรการผลักดันการแก้ปัญหาหนี้ช่วยเหลือประชาชน โดยนายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง กําหนดนโยบายการแก้หนี้ทั้งระบบเป็นวาระแห่งชาติ มอบหมายหน่วยงานที่เกี่ยวข้องบูรณาการภารกิจและแนวทางดําเนินงานเพื่อแก้ไขหนี้ให้ประชาชนทุกกลุ่มได้สําเร็จและยั่งยืน ด้านกระทรวงการคลังซึ่งรับผิดชอบกํากับดูแลสถาบันการเงินของรัฐ จึงเร่งรัดทยอยออกมาตรการแก้หนี้ออกมาอย่างต่อเนื่อง โดยล่าสุด นายกฤษฎา จีนะวิจารณะ และนายจุลพันธ์ อมรวิวัฒน์ รัฐมนตรีช่วยว่าการกระทรวงการคลัง ได้มอบหมายและสนับสนุนธนาคารออมสิน เสนอคณะรัฐมนตรีขออนุมัติออกมาตรการช่วยเหลือลูกหนี้โครงการสินเชื่อเพื่อเป็นค่าใช้จ่ายสําหรับผู้มีอาชีพอิสระที่ได้รับผลกระทบจากไวรัสโคโรนา (COVID-19) ซึ่งธนาคารได้ปล่อยกู้ให้รายละ 10,000 บาท เมื่อปี 2563 เพื่อช่วยเหลือเร่งด่วนตามนโยบายรัฐบาล
ทั้งนี้ คณะรัฐมนตรีได้มีมติเมื่อวันที่ 19 ธันวาคม 2566 เห็นชอบให้ธนาคารออมสินช่วยเหลือลูกหนี้โครงการสินเชื่อเพื่อเป็นค่าใช้จ่ายสําหรับผู้มีอาชีพอิสระที่ได้รับผลกระทบจากไวรัสโคโรนา (COVID-19) โดยให้ธนาคารดําเนินการตามกระบวนการติดตามทวงถามให้ชําระหนี้ก่อน หากลูกหนี้รายใดที่สุดแล้วยังคงประสบความเดือดร้อนต่อเนื่อง ทําให้ไม่สามารถชําระหนี้ได้ตามปกติ ให้ธนาคารนํางบประมาณที่รัฐจัดสรรสําหรับชดเชยความเสียหาย ตามโครงการสินเชื่อดังกล่าวมาช่วยเหลือลูกหนี้ให้หลุดพ้นจากสถานะหนี้เสีย (NPLs) และไม่เสียประวัติเครดิตที่จะทําให้ไม่สามารถเข้าถึงแหล่งเงินในระบบได้อีก โดยธนาคารจะเริ่มดําเนินการตั้งแต่วันที่ 6 มกราคม 2567 เป็นต้นไป กําหนดแล้วเสร็จภายในเดือนมกราคม 2567 ซึ่งคาดว่าจะสามารถช่วยเหลือลูกหนี้จํานวนกว่า 630,000 ราย
อนึ่ง โครงการสินเชื่อเพื่อเป็นค่าใช้จ่ายสําหรับผู้มีอาชีพอิสระที่ได้รับผลกระทบจากไวรัสโคโรนา (COVID-19) ตามมติคณะรัฐมนตรีเมื่อวันที่ 24 มีนาคม 2563 เป็นโครงการที่รัฐบาลเห็นชอบให้ธนาคารออมสินปล่อยสินเชื่อแก่ผู้ประกอบอาชีพอิสระ รายละ 10,000 บาท เพื่อช่วยเพิ่มสภาพคล่องและบรรเทาความเดือดร้อนอย่างหนักในช่วงเวลาการแพร่ระบาดรุนแรง ณ ขณะนั้น วงเงินโครงการ 20,000 ล้านบาท พร้อมรัฐจัดสรรงบประมาณแก่ธนาคารออมสินสําหรับชดเชยค่าเสียหายที่เกิดขึ้นจากหนี้เสีย (NPLs) รวมทั้งสิ้นไม่เกิน 10,000 ล้านบาท ทั้งนี้ การช่วยเหลือครั้งนี้จะดําเนินการเพียงครั้งเดียวเท่านั้นเพื่อป้องกันไม่ให้เสียวินัยทางการเงิน
รัฐบาลไทย-ข่าวทำเนียบรัฐบาล-​โฆษกรัฐบาล เผยนายกฯ ขอบคุณกระแสตอบรับมาตรการวีซ่าฟรีถาวรแก่นักท่องเที่ยวจีน ยอดค้นหาประเทศไทยบนแพลตฟอร์มท่องเที่ยวจีน เพิ่มขึ้นกว่า 90% รัฐบาลพร้อมดึงดูดนักท่องเที่ยวต่างชาต
วันศุกร์ที่ 5 มกราคม 2567
05/01/2567
​โฆษกรัฐบาล เผยนายกฯ ขอบคุณกระแสตอบรับมาตรการวีซ่าฟรีถาวรแก่นักท่องเที่ยวจีน ยอดค้นหาประเทศไทยบนแพลตฟอร์มท่องเที่ยวจีน เพิ่มขึ้นกว่า 90% รัฐบาลพร้อมดึงดูดนักท่องเที่ยวต่างชาต
​โฆษกรัฐบาล เผยนายกฯ ขอบคุณกระแสตอบรับมาตรการวีซ่าฟรีถาวรแก่นักท่องเที่ยวจีน ยอดค้นหาประเทศไทยบนแพลตฟอร์มท่องเที่ยวจีน เพิ่มขึ้นกว่า 90% รัฐบาลพร้อมดึงดูดนักท่องเที่ยวต่างชาติด้วยมาตรการวีซ่าฟรีอีกมากกว่า 60 ประเทศ/ดินแดน กระตุ้นการท่องเที่ยวตลอดปี 2
นายชัย วัชรงค์ โฆษกประจําสํานักนายกรัฐมนตรี เปิดเผยว่า ตามที่ นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ประกาศว่ารัฐบาลไทยและจีนอยู่ระหว่างร่วมกันดําเนินมาตรการยกเว้นการตรวจลงตราเข้าไทย (Visa Exemption) แบบถาวร แก่นักท่องเที่ยวชาวจีน โดยเชื่อว่าจะมีการลงนามภายในเดือนกุมภาพันธ์ 2567 ซึ่งเชื่อว่าจะเริ่มมาตรการได้ตั้งแต่วันที่ 1 มีนาคม 2567 นั้น
โฆษกประจําสํานักนายกรัฐมนตรีระบุว่า กระแสตอบรับจากชาวจีนต่อมาตรการดังกล่าวดีมาก ทําให้ยอดการค้นหาประเทศไทยบนแพลตฟอร์มท่องเที่ยวจีน เพิ่มขึ้นมากกว่า 90% ทั้งนี้ รัฐบาลเดินหน้ากระตุ้นอุตสาหกรรมการท่องเที่ยวไทย ด้วยมาตรการวีซ่าฟรีแก่นักท่องเที่ยวต่างชาติมากกว่า 60 ประเทศ/ดินแดน เชื่อมั่นส่งผลดีต่อการท่องเที่ยวไทยปี 2567
โฆษกประจําสํานักนายกรัฐมนตรี กล่าวว่า ภายหลังมีการรายงานข่าวเกี่ยวกับมาตรการวีซ่าฟรีแบบถาวรแก่นักท่องเที่ยวชาวจีน เพียง 1 ชั่วโมง ยอดการค้นหาคําว่า “ประเทศไทย” บนแพลตฟอร์มของ ซีทริป กรุ๊ป ผู้ให้บริการด้านการเดินทางท่องเที่ยว เพิ่มขึ้นมากกว่า 90% และยอดการค้นหาเที่ยวบินเส้นทางเซี่ยงไฮ้ - กรุงเทพฯ และปักกิ่ง - กรุงเทพฯ เพิ่มขึ้นมากกว่า 40% นอกจากนี้ ยอดจองการเดินทางสู่ไทยระหว่างวันที่ 2 มกราคม 2567 จนถึงเทศกาลตรุษจีน เพิ่มขึ้นมากกว่า 10 เท่า ทั้งนี้ การท่องเที่ยวแห่งประเทศไทย (ททท.) คาดการณ์ว่ามาตรการดังกล่าวจะนําไปสู่การเพิ่มเที่ยวบินระหว่างสองประเทศมากขึ้น และทําให้ราคาค่าโดยสารเที่ยวบินลดลง ซึ่งจะดึงดูดนักท่องเที่ยวจีนให้เดินทางมาท่องเที่ยวยังประเทศไทยได้ตามเป้าหมาย 8 ล้านคน ในปี 2567
โดยในปี 2566 รัฐบาลออกมาตรการวีซ่าฟรีให้กับนักท่องเที่ยวชาวต่างชาติจากกว่า 60 ประเทศ/ดินแดน โดยสามารถตรวจสอบรายชื่อประเทศ/ดินแดน และเงื่อนไข ได้ตามประกาศของกรมการกงสุล กระทรวงการต่างประเทศ (การยกเว้นวีซ่าให้ต่างชาติที่เข้าไทย (mfa.go.th)) และในปี 2567 คาดว่าจํานวนประเทศ/ดินแดนที่ได้รับวีซ่าฟรีจะเพิ่มมากขึ้น ซึ่งจะเป็นส่วนสําคัญในการอํานวยความสะดวกการเดินทางมาท่องเที่ยวยังประเทศไทย และดึงดูดใจนักท่องเที่ยวชาวต่างชาติให้เลือกประเทศไทยเป็นจุดหมายปลายทางการท่องเที่ยว
“นายกรัฐมนตรีกําหนดมาตรการวีซ่าฟรีแก่นักท่องเที่ยวต่างชาติจากประเทศ/ดินแดนที่มีศักยภาพ ดําเนินการตามยุทธศาสตร์ โดยเชื่อมั่นว่ามาตรการดังกล่าวจะเป็นปัจจัยบวกดึงดูดนักท่องเที่ยงชาวต่างชาติให้เดินทางมาท่องเที่ยวยังประเทศไทยเพิ่มมากขึ้นในปี 2567 และเป็นกลไกสําคัญขับเคลื่อน กระตุ้นให้เศรษฐกิจของประเทศขยายตัว” นายชัย กล่าว
รัฐบาลไทย-ข่าวทำเนียบรัฐบาล-ขอให้ท่านสมาชิกมีความสบายใจว่า เราไม่นิ่งนอนใจ และจะน้อมรับคำเสนอแนะไป ถ้าตรงไหนเราทำได้และเห็นว่าเหมาะสม ไม่ขัดข้อกฎหมาย เราจะทำให้ครับ
วันศุกร์ที่ 5 มกราคม 2567
ขอให้ท่านสมาชิกมีความสบายใจว่า เราไม่นิ่งนอนใจ และจะน้อมรับคําเสนอแนะไป ถ้าตรงไหนเราทําได้และเห็นว่าเหมาะสม ไม่ขัดข้อกฎหมาย เราจะทําให้ครับ
.....
ขอให้ท่านสมาชิกมีความสบายใจว่า เราไม่นิ่งนอนใจ และจะน้อมรับคําเสนอแนะไป ถ้าตรงไหนเราทําได้และเห็นว่าเหมาะสม ไม่ขัดข้อกฎหมาย เราจะทําให้ครับ
.
นายกรัฐมนตรีแถลงในการประชุมสภาผู้แทนราษฎร
(สามัญประจําปี ครั้งที่ 2) เป็นพิเศษ
5 มกราคม 2567
.
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-นายกฯ  เผย ควบคุมกรณีรถบรรทุกสารพิษคว่ำได้แล้ว เตรียมหารือมาตรการเยียวยาและแผนป้องกัน
วันศุกร์ที่ 5 มกราคม 2567
05/01/2567
นายกฯ  เผย ควบคุมกรณีรถบรรทุกสารพิษคว่ําได้แล้ว เตรียมหารือมาตรการเยียวยาและแผนป้องกัน
นายกฯ  เผย ควบคุมกรณีรถบรรทุกสารพิษคว่ําได้แล้ว เตรียมหารือมาตรการเยียวยาและแผนป้องกัน
วันนี้ (5 มกราคม 2567) เวลา 12.00 น. ณ บริเวณชั้น 1 อาคารัฐสภา ถนนสามเสน เขตดุสิต กรุงเทพฯ นายเศรษฐา ทวีสิน นายกรัฐมนตรี และรัฐมนตรีว่าการกระทรวงการคลังเดินทางเข้าร่วมประชุมสภาเพื่อพิจารณาร่างพระราชบัญญัติงบประมาณรายจ่ายประจําปีงบประมาณพ.ศ. 2567 วันสุดท้าย โดยให้สัมภาษณ์ถึงกรณี รถบรรทุกสารพิษคว่ําที่จังหวัดสมุทรปราการว่า ปลัดกระทรวงทรัพยากรธรรมชาติและสิ่งแวดล้อมได้สั่งการ ให้อธิบดีกรมควบคุมมลพิษไปดูแลเรียบร้อยแล้ว ซึ่งเมื่อคืน มีการสั่งการและติดตามกับสํานักเลขาธิการนายกรัฐมนตรีตลอดและควบคุมได้เรียบร้อยแล้ว ไม่จําเป็นต้องมีการอพยพประชาชนออกจากพื้นที่ โดยวันนี้จะมีการพูดคุยถึงการเยียวยาและแผนป้องกันในระยะกลาง แต่ในบริหารจัดการในช่วงต้น ถือว่าเรียบร้อยดี
ส่วนจะต้องมีการคุมเข้มเรื่องการใช้รถให้ถูกประเภทตั้งแต่ต้นทางหรือไม่นั้น นายกรัฐมนตรี กล่าวว่า “ใช่ครับ จะต้องมาดูเรื่องนี้ใหม่ด้วย” ซึ่งตามที่ได้รับรายงานมามีการควบคุมสารพิษดังกล่าวเรียบร้อยแล้ว โดยวันนี้จะต้องสอบถามกับปลัดกระทรวงทรัพยากรธรรมชาติและสิ่งแวดล้อมอีกครั้ง
รัฐบาลไทย-ข่าวทำเนียบรัฐบาล-ผู้ใช้สิทธิบัตรทองชาวไทยในต่างประเทศ ปรึกษาปัญหาสุขภาพฟรี ผ่าน Telemedicine เริ่ม 15 ม.ค. นี้
วันศุกร์ที่ 5 มกราคม 2567
ผู้ใช้สิทธิบัตรทองชาวไทยในต่างประเทศ ปรึกษาปัญหาสุขภาพฟรี ผ่าน Telemedicine เริ่ม 15 ม.ค. นี้
.....
ผู้ใช้สิทธิบัตรทองชาวไทยในต่างประเทศ ปรึกษาปัญหาสุขภาพฟรี ผ่าน Telemedicine เริ่ม 15 ม.ค. นี้
.
คณะกรรมการหลักประกันสุขภาพแห่งชาติ ได้กําหนด “แนวทางการจัดระบบบริการเพื่อดูแลคนไทยผู้สิทธิหลักประกันสุขภาพแห่งชาติ (บัตรทอง 30 บาท) ในต่างประเทศ” ดังนี้
.
กําหนดให้คนไทยผู้มีสิทธิหลักประกันสุขภาพที่ “อาศัยในต่างประเทศ” หรือต้อง “เดินทางไปต่างประเทศ” สามารถเข้าถึงการบริการทางการแพทย์และสาธารณสุข ผ่านระบบบริการการแพทย์ทางไกล (Telemedicine) ฟรี ผ่าน 4 แอปพลิเคชัน โดยเริ่มใช้บริการได้ตั้งแต่วันที่ 15 ม.ค. 2567
.
วิธีใช้ : ผู้ใช้สามารถเข้า Telemedicine เพื่อขอรับคําปรึกษาปัญหาสุขภาพ ด้วยโทรศัพท์แบบสมาร์ทโฟน ผ่าน 4 แอปพลิเคชัน ได้แก่
1. Saluber MD
2. Clicknic
3. Mordee
4. Totale Telemed
.
ระบบ Telemedicine จะช่วยลดอุปสรรคสําหรับผู้ที่เผชิญปัญหาทางด้านภาษาและการสื่อสารเมื่อเกิดภาวะเจ็บป่วย (เล็กน้อย) และต้องเข้ารับบริการสาธารณสุขในประเทศนั้น ๆ โดยจะมีบุคลากรทางการแพทย์ของไทยให้บริการให้คําปรึกษาด้านสุขภาพ และคัดกรองอาการป่วยเบื้องต้น ผ่าน Telemedicine
.
ทั้งนี้ สามารถตรวจสอบสิทธิการรักษาพยาบาลได้ที่เว็บไซต์ สปสช. ไลน์ OA สปสช. @nhso และแอปพลิเคชัน สปสช. โดยใช้หนังสือเดินทาง หรือเลขประจําตัวประชาชน 13 หลักในการยืนยันตัวตนการใช้สิทธิในการขอรับบริการ
.
อ่านเพิ่มเติม คลิก >> https://www.thaigov.go.th/news/contents/details/76981
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ดีอี ร่วมลงนาม MOU การพัฒนาระบบบริการโรคหลอดเลือดสมองแบบครบวงจรเฉลิมพระเกียรติพระบาทสมเด็จพระเจ้าอยู่หัวฯ
วันศุกร์ที่ 5 มกราคม 2567
ดีอี ร่วมลงนาม MOU การพัฒนาระบบบริการโรคหลอดเลือดสมองแบบครบวงจรเฉลิมพระเกียรติพระบาทสมเด็จพระเจ้าอยู่หัวฯ
ดีอี ร่วมลงนาม MOU การพัฒนาระบบบริการโรคหลอดเลือดสมองแบบครบวงจรเฉลิมพระเกียรติพระบาทสมเด็จพระเจ้าอยู่หัวฯ
วันนี้ (5 มกราคม 2567) นายประเสริฐ จันทรรวงทอง รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) ร่วมลงนามบันทึกข้อตกลงความร่วมมือ การพัฒนาระบบบริการโรคหลอดเลือดสมองแบบครบวงจรเฉลิมพระเกียรติ พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว เนื่องในโอกาสเฉลิมพระชนมพรรษา ครบ 72 พรรษา ระหว่างกระทรวงสาธารณสุข กับ มูลนิธิโรงพยาบาลสมเด็จพระยุพราช กระทรวงมหาดไทย กระทรวงการอุดมศึกษา วิทยาศาสตร์ วิจัยและนวัตกรรม กระทรวงดิจิทัลเพื่อเศรษฐกิจและสังคม และ สํานักงานคณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติ โดยมีศาสตราจารย์เกียรติคุณ นพ.เกษม วัฒนชัย องคมนตรี ประธานกรรมการมูลนิธิโรงพยาบาลสมเด็จพระยุพราช, นายแพทย์ชลน่าน ศรีแก้ว รัฐมนตรีว่าการกระทรวงสาธารณสุข เป็นประธานเปิด พร้อมด้วยนายอนุทิน ชาญวีรกูล รัฐมนตรีว่าการกระทรวงมหาดไทย, นางศุภมาส อิศรภักดี รัฐมนตรีว่าการกระทรวงอุดมศึกษาฯ ผู้ที่เกี่ยวข้องเข้าร่วม และนายแพทย์โอภาส การย์กวินพงศ์ ปลัดกระทรวงสาธารณสุข กล่าวรายงานในพิธี ณ ห้องประชุมชัยนาทนเรนทร ชั้น 2 อาคาร 1 ตึกสํานักงานปลัดกระทรวงสาธารณสุข
ทั้งนี้ นายประเสริฐ รมว.ดีอี ได้ร่วมกล่าวถึงความร่วมมือการพัฒนาระบบบริการโรคหลอดเลือดสมองแบบครบวงจรฯ ว่า “กระทรวงดิจิทัลเพื่อเศรษฐกิจและสังคม ทําหน้าที่สนับสนุนการเชื่อมต่อสัญญาณอินเทอร์เน็ตระบบเทคโนโลยี และการสื่อสารร่วมกับภาคีเครือข่ายสําหรับการให้บริการรถวินิจฉัยและรักษาภาวะวิกฤติ ทางหลอดเลือดสมองเคลื่อนที่ (Mobile Stroke Unit (MSU) ) ในพื้นที่ต่างๆ และพื้นที่ห่างไกลรวมทั้งให้ การช่วยเหลือด้านอื่นๆที่จําเป็น”
.......................................................
รัฐบาลไทย-ข่าวทำเนียบรัฐบาล-กระทรวงเกษตรฯ โดยทีมเฉพาะกิจพญานาคราช บุกจับหมูเถื่อน กว่า 69 ตัน มูลค่าประมาณ 5,520,000 บาทในพื้นที่จังหวัดนครปฐม
วันศุกร์ที่ 5 มกราคม 2567
กระทรวงเกษตรฯ โดยทีมเฉพาะกิจพญานาคราช บุกจับหมูเถื่อน กว่า 69 ตัน มูลค่าประมาณ 5,520,000 บาทในพื้นที่จังหวัดนครปฐม
กระทรวงเกษตรฯ โดยทีมเฉพาะกิจพญานาคราช บุกจับหมูเถื่อน กว่า 69 ตัน มูลค่าประมาณ 5,520,000 บาทในพื้นที่จังหวัดนครปฐม
นายธนดล สุวัณณะฤทธิ์ รองผู้บังคับหน่วยเฉพาะกิจพญานาคราช เปิดเผยภายหลังนําเจ้าหน้าที่หน่วยเฉพาะกิจพญานาคราช เข้าตรวจสอบห้องเย็นในพื้นที่จังหวัดนครปฐม ว่า เมื่อวันที่ 4 มกราคม 2567 กระทรวงเกษตรและสหกรณ์ โดยหน่วยเฉพาะกิจพญานาคราชได้รับข้อมูลจากแหล่งข่าวว่ามีการลักลอบนําสินค้าปศุสัตว์ผิดกฎหมาย (หมูสามชั้น) เข้ามาในพื้นที่ ต.ท่าข้าม อ.สามพราน จ.นครปฐม โดยหน่วยเฉพาะกิจพญานาคราชจึงได้จัดชุดหาข่าวลงพื้นที่เฝ้าสังเกตการณ์ช่วงค่ําของ วันพฤหัสบดีที่ 4 มกราคม 2567 จนกระทั้งถึงเช้าวันศุกร์ได้ทํางานตรวจสอบ 3 แห่ง ผลปรากฏการกระทําความผิดของ บริษัท พี.พี. เฟรชพอร์ค ตั้งอยู่ที่ ต.ท่าข้าม อ.สามพราน จ.นครปฐม พบเนื้อสุกรแช่แข็ง จํานวน 69 ตัน ประกอบด้วย หมูสามชั้นแช่แข็ง 22 ตัน ยังไม่ทราบแหล่งที่มา และ 47 ตัน พบว่ามีใบอนุญาตเคลื่อนย้ายซากสุกรปลอม ขณะนี้ เจ้าหน้าที่ได้ดําเนินการอายัดและดําเนินคดีต่อเรื่องดังกล่าวเป็นการกระทําผิด มารตรา 22 พรบ.โรคระบาดสัตว์ พ.ศ.2558 ซึ่งหน่วย ฉก.พญานาคราช จะดําเนินการดังต่อไปนี้
1) อายัดของกลางจํานวน 69 ตัน เป็นเวลา 15 วัน เพื่อให้ผู้ประกอบการพิสูจน์ความบริสุทธิ์ของตนเอง
2) แจ้งความดําเนินคดีต่อการกระทําความผิดดังกล่าว
3) สืบสวนเพื่อขยายผลของเนื้อหมูดังกล่าวต่อไป
ซึ่งการประกอบกําลังของหน่วยเฉพาะกิจพญานาคราชในครั้งนี้ เป็นการสนธิกําลังร่วม จากสํานักงานตํารวจแห่งชาติ กรม ปศุสัตว์ และกรมประมง มีกําลังพลกว่า 30 นาย เข้าตรวจพื้นที่ต้องสงสัยต่าง ๆ ในจังหวัดนครปฐม